லீ மாக்ஸ் ப்ரோ: தொழில் நுட்ப ரீதியாகப் பலராலும் பேசப்பட்டது, சீன நிறுவனமான Letv நிறுவனத்தின் Letv's Le Max Pro என்னும் ஸ்மார்ட் போன் ஆகும். பல வகைகளில் இது முதல் போனாக உள்ளது. குவால்காம் நிறுவனத்தின், நவீன Snapdragon 820 சிப்செட் கொண்டு வடிவமைக்கப்பட்டது இந்த மாடல். 2.2 கிகா ஹெர்ட்ஸ் வேகத்தில் இயங்குகிறது. இதில் புதிய வகையான விரல் ரேகை சென்சார் ஒன்று அறிமுகமாகியுள்ளது. இந்த விரல் ரேகை உணர்தல், புதிய வகை அல்ட்ரா சோனிக் தொழில் நுட்பத்தில் இயங்குகிறது. இதன் திரை 6.33 அங்குல அளவில், 1440 x 2560 பிக்ஸெல் அடர்த்தியுடன் அமைந்துள்ளது இதன் தனிச் சிறப்பு. ஆண்ட்ராய்ட் சிஸ்டத்தின் புதிய பதிப்பான மார்ஷ் மலாய் இயங்குகிறது. 3400 mAh திறன் கொண்ட பேட்டரி உள்ளது.